Icchokas Meras

Icchokas Meras (g. 1934 m. spalio 8 d. Kelmėje – 2014 m. kovo 13 d. Tel Avive) – prozininkas, scenaristas.

Biografija 
1941 m. vasarą I. Mero žydai tėvai Jehuda ir Miriam Merai buvo sušaudyti. Icchokas liko gyvas, užaugo žemaičių valstiečių šeimoje. 1958 m. baigė Kauno politechnikos instituto Elektrotechnikos fakultetą, dirbo inžinieriumi. Nuo 1972 m. gyveno Izraelyje.

Kūryba 
1960 m. debiutavo autobiografinių apsakymų rinkiniu „Geltonas lopas“, pagrįstu vaikystės holokausto prisiminimais. Išleido dar kelis apsakymų rinkinius ir romanus, parašė kino scenarijų, pagal tris iš jų Lietuvoje pastatyti filmai. 

1963 m. išleido knygą "Žemė visada gyva" bei tarptautiniu mastu daugiausiai žinomą "Lygiosios trunka akimirką". 1965 m. Meras publikavo romaną "Ant ko laikosi pasaulis", 1966 m. sekė "Mėnulio savaitė" bei "Senas fontanas". 1971 m. mėnesiniame literatūriniame žurnale Pergalė Meras išleido savo tamsų egzistencialistinį romaną "Striptizas, arba Paryžius–Roma–Paryžius", kurį kritikavo komunistų partijos vadovybė. Dėl didėjančio KGB nepasitenkinimo jo literatūrine laisve, 1972 m. Meras emigravo iš Lietuvos į Izraelį.

1982 m. Mero romanas "Sara" vaizduoja Izraelyje gyvenančios medicinos sesers Saros išgyvenimus prarandant vyrus ir sūnų per 1967 m. Šešių dienų bei 1973 m. Paskutinės teismo dienos karus. Veikėjos pasaulėjauta ir emocinės reakcijos yra suformuotos ankstesnės patirties gyvenant Lietuvoje holokausto metais.

Daugumos Icchoko Mero Lietuvoje rašytų knygų tematika remiasi žydų išgyvenimais vokiečių okupacijos metu. Savo Lietuvoje rašytuose romanuose rašytojas nesistengia tikrovės įvykių atkurti su natūralistiniu konkretumu ir nuoseklumu, kaip jie vyko; jam pirmiausia rūpi duoti apibendrintą jų vaizdą, išryškinantį jų prasmę.

Kūryba versta į estų, jidiš, rusų, ispanų, vokiečių, prancūzų, latvių, vengrų, norvegų, gruzinų, lenkų, bulgarų, čekų, hebrajų, tadžikų, anglų, danų, olandų, turkų, serbų, ukrainiečių, portugalų, italų kalbas. I. Meras rašė tik lietuviškai.

Bibliografija 
 Geltonas lopas: apsakymai / iliustr. Adasa Skliutauskaitė. – Vilnius: Valstybinė grožinės literatūros leidykla, 1960. – 158 p.: iliustr.
 Lygiosios trunka akimirką: romanas – Vilnius: Valstybinė grožinės literatūros leidykla, 1963. – 201 p.
 Žemė visada gyva: novelės. – Vilnius: Valstybinė grožinės literatūros leidykla, 1963. – 148 p.
 Ant ko laikosi pasaulis: romanas-baladė. – Vilnius: Vaga, 1965. – 187 p.
 Mėnulio savaitė: romanas. – Vilnius: Vaga, 1971. – 193 p.
 Lygiosios trunka akimirką; Ant ko laikosi pasaulis. – Vilnius: Vaga, 1968. – 305 p.
 Senas fontanas: apsakymai / iliustr. Vanga Gedmantaitė. – Vilnius: Vaga, 1971. – 70 p.: iliustr.
 Striptizas, arba Paryžius-Roma-Paryžius: romanas. – Southfield, Mich.: Ateitis, 1976. – 277 p.
 Sara: romanas. – Chicago: A. Mackaus knygų leidimo fondas, 1982. – 160 p.
 Du romanai. – Vilnius: Vaga, 1991. – 355 p. – ISBN 5-415-00872-1
 Apverstas pasaulis: apsakymai. – Chicago: Mackaus knygų leidimo fondas, 1995. – 153 p.
 Lygiosios trunka akimirką; Ant ko laikosi pasaulis; Ties gatvės žibintu: trys romanai. – Vilnius: Lietuvos rašytojų sąj. leidykla, 1998. – 334 p. – ISBN 9986-39-059-1
 Stotelė vidukelėj: apsakymai. – Vilnius: Lietuvos rašytojų sąjungos leidykla, 2004. – 253 p. – ISBN 9986-39-352-3
 Geltonas lopas: novelių apysaka. – 2-asis leidimas / iliustr. Adasa Skliutauskaitė. – Vilnius: Vaga, 2005. – 109 p.: iliustr. – ISBN 5-415-01835-2
 Lygiosios trunka akimirką: romanas. – Vilnius: „Baltų lankų“ leidyba, 2006. – 190 p. – ISBN 9955-23-040-1
 Striptizas: romanas. – Vilnius: „Baltų lankų“ leidyba, 2008. – 339 p. – ISBN 978-9955-23-147-9
 Sara: romanas. – Vilnius: „Baltų lankų“ leidyba, 2008. – 183 p. – ISBN 978-9955-00-036-5

Scenarijai 
 1968 m. Kai aš mažas buvau. Bendraautoris ir filmo režisierius Algirdas Araminas, Lietuvos kino studija
 1969 m. Birželis, vasaros pradžia. Bendraautoris ir filmo režisierius Raimondas Vabalas, Lietuvos kino studija
 1970 m. Maža išpažintis. Bendraautoris ir filmo režisierius Algirdas Araminas, Lietuvos kino studija

Įvertinimas 
 1973 m. Izraelio valstybės Prezidento Zalmano Šazaro literatūrinė premija
 1973 m. Tarptautinė atminimo, pagarbos ir meistriškumo Holokausto literatūrinė premija
 1976 m. Lietuvių rašytojų draugijos (JAV) premija
 1976 m. Rafaelio literatūros premija
 1981 m. Sionistų federacijos literatūrinė premija
 1995 m. DLK Gedimino 3 laipsnio ordinas 
 1996 m. Lietuvių rašytojų draugijos (JAV) premija
 1998 m. Izraelio valstybės Prezidento literatūrinė premija
 2005 m. Žemaitės literatūrinė premija
 2010 m. Lietuvos nacionalinė kultūros ir meno premija

Šaltiniai

Literatūra 
 Icchokas Meras: žinomas ir nežinomas meistras: mokslinės konferencijos, vykusios 2004 m. spalio 8 d., medžiaga / sud. Loreta Mačianskaitė. – Vilnius: Lietuvių literatūros ir tautosakos institutas, 2005. – 159 p. – ISBN 9955-475-96-X
 Besikartojančios erdvės: pokalbiai su Icchoku Meru ir kūrybos interpretacijos / sud. Loreta Mačianskaitė, Skaistė Vilimaitė. – Vilnius: „Baltų lankų“ leidyba, 2009. – 327 p. – ISBN 978-9955-23-217-9

Lietuvos nacionalinės kultūros ir meno premijos laureatai
Lietuvos scenaristai
Lietuvos rašytojai
Izraelio rašytojai
Žydų rašytojai